open-index/open-wikipedia-markdown huggingface dataset:
Картум

**Картум** () — главен град на Судан и административен центар на сојузната држава Картум. Картум се наоѓа на спојот на реките Бел и Син Нил. Местото каде се спојуваат двете реки е познато како „ел-Могран“. Картум е голем град со население од над милион жители.

## Население

## Клима

## Галерија

Image:Hartum ve Mavi Nil.jpg|Картум и Нил.
File:Strato en Ĥartumo (Sudano) 003.jpg|Развој во Картум
|Хотелот ел-Фатих
File:Al-Quasar Street (Khartoum) 001.jpg|Улицата ел-Куасар
Image:Sudan Khartoum View with Traffic 2003.jpg|Улица во Картум
File:University of Khartoum 001.JPG|Универзитет во Картум.
Image:Sudan n3.jpg|Статуа пред Националнот музеј во Картум.


## Збратимени градови

*  **[[Аман]]**, Јордан.
*  **[[Каиро]]**, Египет.
*  **[[Истанбул]]**, Турција.
*  **[[Анкара]]**, Турција.
*  **[[Санкт Петербург]]**, Русија.
*  **[[Вухан]]**, Кина.
*  **[[Асмара]]**, Еритреја.
*  **[[Омдурман]]**, Судан.

## Панорама

## Наводи

## Надворешни врски

* 


Категорија:Градови во Судан
Категорија:Главни градови во Африка
Категорија:Населени места основани во 1821 година
Кигали

**Кигали** е главниот град на Руанда. Кигали има население од околу 965.398 жители и е најголем град во државата. Градот се наоѓа во центарот на државата и е економски, културен и транспортен центар на Руанда од нејзината независност во 1962. Во градот се наоѓаат владините институции и претседателот на Руанда.

## Галерија


File:Suburb of Kigali with Mt Kigali in the background.jpg|Планина Кигали.
File:Suburb of Kigali Rwanda June 2009.jpg|Северно Кигали
Image:Kigali SPOT 1095.jpg|Сателитска снимка на Кигали
Image:Klima kigali.png|Климатска табела на Кигали.
Image:KigaliAirport.jpg|Меѓународен аеродром Кигали
Image:TaxiBusesKigali.jpg|Кигали.
Image:MilleCollines.jpg|Хотел Мајл Колинс

## Збратимени градови

*  Кампала, Уганда
*  Сан Бернардино, САД

## Наводи

## Надворешни врски
* Официјално мрежно место на Кигали
*  Универзитет на независноста во Кигали
*  Меморијален центар на геноцидот во Кигали 
*  Јавна библиотека во Кигали 
* Слики за Кигали на RwandaTourism.com 
*  Образовен институт Кигали 


Категорија:Градови во Руанда
Категорија:Главни градови во Африка
Категорија:Покраини во Руанда
Категорија:Населени места основани во 1907 година
Либрвил

**Либрвил** (француски: *Libreville*) е главниот град на африканската држава Габон. Либрвил има население од околу 578.156 жители и воедно е најголем град во државата. Градот се наоѓа на реката Комо, во близина на Гвинејскиот Залив. Либрвил е еден од главните центри за трговија со дрво.

## Поврзано
* Габон

## Надворешни врски
* Официјално мрежно место на Либрвил 


Категорија:Градови во Габон
Категорија:Покраини во Габон
Категорија:Главни градови во Африка
Категорија:Населени места основани во 1848 година
Масеру

**Масеру**  е главниот град на јужноафриканската држава Лесото и центар на округот Масеру. Масеру се наоѓа на реката Каледон на границата со Јужна Африка. Градот има население од околу 227.880 жители. Овој град бил основан како полициски логор и бил именуван како град откако Лесото потпаднал под британска управа во 1869 година. Кога државата стана независна во 1966 година, Масеру бил именуван како главен град.

## Галерија


Image:Maseru Panorama 1-2007.jpg|Понарамски поглед на Масеру
Image:Maseru Leotho main south.jpg|Поглед од главна улица во Масеру.
Image:Maseru night.jpg|Масеру навечер.
Image:BasothoHatShop.jpg|Продавница во Масеру.


## Клима

## Збратимени градови
Масеру е збратимен со:
*  Остин, САД

## Наводи

## Надворешни врски

* 

Масеру
Категорија:Главни градови во Африка
Категорија:Населени места основани во 1869 година
Андон Шурков

**Андон Шурков-Орлов** (, 1900 — 1938) — македонски работник и комунист, жртва на Сталиновите чистки.

## Животопис

Се вклучува во комунистичкото движење во Велес. Во 1925 година растура леток испечатен од велешките комунисти во врска со убиството на Петар Чаулев. Полицијата дознава за тоа и Шурков, заедно со уште двајца свои сопартијци, бега преку грчката граница со план од Солун по морски пат да стигнат во СССР. Шурков е уапсен од грчката полиција и е затворен на некој грчки остров три месеци. Кога еден советски товарен брод доаѓа на тој остров, Шурков успева да се качи на него и да замине за СССР.

Во СССР доаѓа во втората половина на 1927 година. Го завршува Универзитетот за националните малцинства на Западот, по што е испратен како инструктор во Одеса и работи како функционер во синдикатот на пристанишните работници.

Осуден е на 16 ноември 1937 година, по што најверојатно е и стрелан.

Посмртно е рехабилитиран со одлука на Воениот трибунал на Воениот суд во Одеса.

## Наводи

## Литература
* Tодор Зографски и Димче Зографски „КПЈ и ВМРО (Обединета) во Вардарска Македонија во периодот 1920-1930”, ИНИ, Скопје, 1974, 122-123 стр.

Категорија:Луѓе од Велес
Категорија:Родени во 1900 година
Категорија:Починати во 1938 година
Категорија:Македонски комунисти
Категорија:Сталинови чистки
Хиперповршина

Во геометријата, **хиперповршина** претставува генерализација на концептот за хиперрамнина. Ако претпоставиме дека едно обвиткано многуобразие *M* има *n* димензии, тогаш било кое подмногуобразие на *M* со *n* − 1 димензии е хиперповршина. Еквивалентно на тоа, кодимензијата на хиперповршината изнесува еден.

Кај алгебарската геометрија, хиперповршината во провективен простор со димензија *n* е алгебарско множество чисто со димензија *n* − 1. Потоа ова се определува со една равенка *F* = 0, a хомоген полином во хомогени координати. Може да содржи сингуларности, па со тоа да не биде подмногуобразие во потесна смисла.

## Поврзано
* хиперсфера
* хиперпростор

## Наводи
* 
* Kobayashi and Nomizu (1969), Foundations of Differential Geometry Vol II ,John Wiley & Sons

Категорија:Алгебарска геометрија
Категорија:Зборови што ги нема во ТРМЈ
Солунски конгрес од јуни 1905 година

**Солунскиот конгрес** од 1905 година е окружен конгрес на Солунскиот револуционерен округ на Македонската револуционерна организација,  тој бил еден од целата низа на окружни конгреси по Илинденското востание со цел да се зацврсти Организација и нејзината мрежа .

## Работа и решенија

Првиот конгрес се одржал во јуни 1905 година. 

Биле разгледани голем број на прашања, а на прво место биле осудени честите убиства и накажувања на симпатизерите на делото како и противниците на Организацијата и било побарано да се примени принципот на убедување, а не на казнување. 

Било истаканто дека дека кон Организацијата не треба да бидат привлечени само учителите туку и луѓето од другите средини. 

Биле разгледани разните злоупотреби на организациските луѓе и тоа било осуден. 

На овој Конгрес биле разгледани постапките на Борис Сарафов и се побарало негово судење , а исто така била осудено изедначувањето на активноста меѓу Организацијата и Бугарската егзархија  . 

Била потенцирана самостојноста на Организацијата и македонското дело  , а се потенцирала автономијата како основа за делување и биле осудени сите преговори за поделба на Македонија на сфери на влијани како идни граници за поделба на земјата.

## Извори


## Литература

* Историја на македонскиот народ, книга втора, издава нип Нова Македонија - заедница за издавачка дејност, книги, периодика и публицистика - Скопје, Скопје, 1969 година
* Документи за борбата на македонскиот народ за самостојност и за национална држава, том еден, Униврзитет Кирил и Методиј - Факултет за филозофско - историски науки, Скопје, 1981
* Христо Силянов, "Освободителнитѣ борби на Македония", том II Следъ Илинденското възстание, Издателство на Илинденската организация, София, 1943. 
 

Категорија:Конгреси на Македонската револуционерна организација
Конгрес 1905
Солунски конгрес од август 1905 година

**Солунски конгрес од август 1905** е окружен когрес на Солунскиот револуционерен округ на Македонската револуционерна организација, овој конгрес бил еден во цела низа на окружни конгреси по Илинденското востание на кој биле разгледани голем број на прашања од внатрешен и надворешен аспект кој ја засегале Организација .
 
## Работа

Конгресот со својата работа започнал на 10 август 1905 година и траел три дена. Одлуките кои биле донесени на овој Конгрес се однесувале во целина на Организација и имале далекусежно влијание  иако конгресот имал регионален карактер односно на него присуствувале дејци од Солунскиот округ.

Конгресот разгледал голем број на прашања за дејноста на Организајата и прашања што ја засегале Македонија.

Особено било посветено внимание на меѓународниот аспект кон македонското прашање, одностот на Европа и балканската држави кон идејата за автономија на Македонија.

Била нагласена самостојноста на самата Организајата и придобивките од тоа .

## Решенија

### Идна организациска дејност

Конгресот од својата работа ја посветил на идната дејност и се побарало Организајата да има точно определена програма и да се води сметка за идното можно востание.

Тоа не требало однапред да се определува и на него да се гледа како крајно средство.

Организацијата треба да го подготвува народот за револуција и дополнително засилување на организациската агитација меѓу христијанското и муслиманското население кое се наоѓало во слична положба.

Конгресот изнел критика за големината на четите и нивната дејност низ селата .

Било нагласено придружувањето кон веќе постројните статути и било побарано да се изработи еден општ внатрешен правилник за уредување на Организајата, сите управни институции требало да си ја задржат автономноста, а крузите да бидат независни.

Дејноста на сите окрузи требало да биде кординирана од едно централно тело.

### Однос кон Егзархијата

Конгресот побарал да се ограничи влијанието на Бугарската егзархија и егзархиските установи да бидат заменети со народни. Дополнително на тоа се поставило барање за задолжително образование на децата и тоа да биде посебна грижа на самата Организација.

### Однос кон пропагандите

Конгресот ги осудил туѓите пропаганди и нивните завојувачки намери кон Македонија и се отфрлиле сите надворешни мешања во работите на Организацијата и македонското националноослободително движење .

### Борис Сарафов

Конгресот нагласил дека Борис Сарафов поради својата дејност како и другите кои според Конгресот се огрешиле кон делото да се казнат.

## Значење

Конгресот разгледаал голем број на прашања кој го засегале македонското ослободително движење, бил направен обид за поставување на основа врз која би дошло до зацвртување на Македонска револуционерна организација но анагонизмот меѓу внатрешните дејци само се зголемил со тенденцијата за казнување на сите кои згрешиле на каков било начин кон делото, а во овој случај станувало збор за неистомисленици.

## Извори


Конгрес 1905
Категорија:Конгреси на Македонската револуционерна организација
Унгарска кујна

thumb|right|350px|Различни видови на традиционални унгарски јадења.

**Унгарската кујна** (унгарски: *Magyar konyha*) претставува национална кујна на Унгарија и на сите Унгарци кои живееат насекаде низ дијаспората. Унгарската кујна се заснова претежно на јадења кои се подготвуваат со месо, сезонски зеленчук, овошје, леб, сирење и мед.

Рецептите биле пишувани со векови наназад, и се засноваат на голема традиција.

## Особености
[300п|лево|мини|Унгарски [Гулаш]]

Унгарците особено ги сакаат нивните супи, десерти и колачи, како и полнетите палачинки (*palacsinta*). Исто така постои и соперништво помеѓу регионалните варијанти на едно исто јадење (како што е на пр. унгарската лута рибна супа, насловена како "Рибарска супа", или на унгарски: *halászlé*, која се подготвува на различен начин на двата брег на реките Дунав и Тиса).

Други познати унгарски јадења се оние кои се приготвуваат со пиперки (на пример Јанија со црвени пиперки), популарните "nokedli" (мали пелмени), традиционалниот гулаш, палачинки "Gundel (палачинки намачкана со темно чоколадо и сос од ореви) како и традиционално унгарската торта Добуш (на унгарски -*Dobos*, претставува чоколадна торта со крем како и тенок слој на карамела).

## Подготовки

## Историја

## Јадења

### Предјадења

### Главно јадења

### Десерти

## Унгарски традиционални јадења

## Надворешни врски

## Наводи
Супа

[thumb|right|250px|Традиционална [италијанска свадбена супа.]]
**Супа** (на француски: *soupe*) — вид јадење, кое се приготвува со зовривање на вода при што во неа се варат најразлични видови меса, зеленчуци, риба, морски плодови и слично. Претставува едно од најпопуларните јадења во светот. Супата по правило се сервивра како „прво јадење“. Супата најчесто се служи топла, но постои и ладна супа наречена „таратор“.

## Супата како мотив во книжевноста
* „Жешка супа“ — расказ за деца на македонската писателка Оливера Николова.
* „Знае ли Подравка за овој таксист?“ — краток расказ на Оливера Ќорвезироска од 2021 година.

## Наводи

## Литература
* Fernandez-Armesto, Felipe. *Near a Thousand Tables: A History of Food* (2002). New York: Free Press ISBN 0-7432-2644-5
* *Larousse Gastronomique*, Jennifer Harvey Lang, ed. American Edition (1988). New York: Crown Publishers ISBN 0-609-60971-8
* Morton, Mark. *Cupboard Love: A Dictionary of Culinary Curiosities* (2004). Toronto: Insomniac Press ISBN 1-894663-66-7
* The Mighty Boosh. *Soup, Soup, A Tasty Soup, Soup* (2005).

## Наводи

Категорија:Јадења
Струмички конгрес од 1905

**Струмичкиот конгрес од 1905** година на Струмичкиот револуционерен округ, Македонската револуционерна организација организација се одржал во летото 1905 година е еден од многуте конгреси кои биле одржани по Илинденското востание на кои биле разгледани голем број на прашања кои ја засегале Организацијата и македонското дело. Најпрво имало советување на Струмичкиот револуционерна околија, а потоа се одржал конгресот на целиот Струмички округ .

## Работа

На Конгресот биле разгледани голем број на прашања меѓу кој омасовизирањето на револуционерното дело и заврстување на ораганизациската мрежа.

Притоа овој Конгрес донел неколку решенија.

Созадавње на специјални судски институции и одземање на дотогашното право на управните тела да судат, притоа бил изработен специјален судски правилник.

Приходите од судството требало да одат во полза на членовите на Организацијата кои биле затворени .

Решенијата кој биле донесени на околискиот конгрес биле потврдени од страна на окружниот. Дополнително окружниот конгрес го разгледал неколку други прашања, борба против врховистите, борба против вооружената грчка пропагандам, бугарскиот струмички митрополит Герасим кои бил осуден и парично казнет.

## Извори


## Литература

* Историја на македонскиот народ, книга втора, издава нип Нова Македонија - заедница за издавачка дејност, книги, периодика и публицистика - Скопје, Скопје, 1969 година
* Документи за борбата на македонскиот народ за самостојност и за национална држава, том еден, Униврзитет Кирил и Методиј - Факултет за филозофско - историски науки, Скопје, 1981
* Христо Силянов, "Освободителнитѣ борби на Македония", том II Следъ Илинденското възстание, Издателство на Илинденската организация, София, 1943. 

Категорија:Отоманска Струмица
Категорија:Конгреси на Македонската револуционерна организација
Руско-турска војна (1568–1570)

**Руско-турската војна** (1568–1570) се водела помеѓу Отоманското Царство и Царство Русија. Причината за војната било Астраканското ханство.

Во текот на 1556 година ханството било завладеано од Иван Грозни. Во 1568 година, отоманскиот султан Селим II ја започнал војната против Русите. Тој кон Астрахањ испратил војска од 15.000 јаничари, 2.000 спахии и неколку илјади пешадијци. Русите успеале да се справат со Отоманците, а во крајна сметка отоманската флота била разбиена од бура. Во 1570 година бил потпишан договор помеѓу Османлиското Царство и Царство Русија во Цариград.

Категорија:Отоманското Царство во 16 век
Категорија:16 век во Европа
Категорија:Судири во 16 век
Категорија:Руско-турски војни
Категорија:Кримско ханство
Руско-турска војна (1676-1681)

**Руско-турската војна** (1676–1681) се водела помеѓу Отоманското Царство  и Кримското ханство од една страна и Царство Русија од друга страна.

По крајот на Отоманско-полската војна (1672–1676) и зазимањето на регионот Подолија, Османлиите посакувале своите владенија да ги прошират над цела Украина со помош на нивниот нов вазал, хетман Петро Дорошенко. Протурската политика на Дорошенко предизвикала незадоволство кај голем дел од Козаците па во 1674 година како единствен хетман на цела Украина го избрале Иван Самоилович.

Дорошенко одлучил да го возврати ударот и во 1676 година, неговите сили од 12.000 луѓе го зазеле градот Чигирин, сметајќи дека пристигнува дополнително засилување од османлиско-татарска армија. Руските и украинските сили на чело со Самоилович и Григориј Ромодановски освоениот град од Османлиите го ставиле под опсада, натерувајќи го Дорошенко да се предаде. Но руските и украинските сили се повлекле на левата страна од Днепар, а османлискиот султан го назначил Јуриј Хмелницки за нов хетман. Во јули 1677 година наредил на визерот Ибрахим-паша со сила од 120.000 војници да се упати кон Чигирин. Но следувал голем пораз на османлиската армија со жртви од околу 20.000 војници по кое Ибрахим-паша бил затворен во Истанбул. Во 1678 година, Османлиите со околу 80.000 војници на чело со Кара Мустафа-паша го опседнале уште еднаш градот Чигирин и успеале да го заземат.

Во следните фодини продолжиле нападите на татарските сили кои прекинале до потпишувањето на договор во Бахчисарај на 3 јануари 1681 година. Според договорот, двете страни се согласиле на 20 годишно примирје и реката Днепар била прифатена како гранична линија меѓу двете земји. По потпишувањето на договорот, Ногалските орди го задржиле правото да живеат како номади во јужниот дел на Украина, а Козаците го задржале правото на риболов на реките Днепар и нејзините притоки. Султанот го признал суверенитетот на Царство Русија додека јужниот дел од Украина останал под османлиска управа. Но и покрај овој договор, Русија се приклучила кон европската коалиција која била создадена против Османлиското Царство во 1686 година.

## Наводи

Категорија:Отоманското Царство во 17 век
Категорија:17 век во Европа
Категорија:Судири во 1676 година
Категорија:Судири во 1677 година
Категорија:Судири во 1678 година
Категорија:Судири во 1679 година
Категорија:Судири во 1680 година
Категорија:Судири во 1681 година
Категорија:Руско-турски војни
Категорија:Кримско ханство
Категорија:Воена историја на Украина
Кримски поход (1687-1689)

мини|Уметнички приказ на руските трупи како се враќаат од неуспешниот Кримски поход
**Кримски поход** од 1687 и 1689 година — назив за два руски походи кои биле преземени за време на Руско-турската војна од 1686-1700 година, на Кримското ханство. Ова бил првиот обид на руските војски да дојдат во близина на Крим по 1569 година, Русите сепак не успеале, главно поради лошата организација.

По потпишувањето на мировен договор со Полска во 1686 година, Русија станала член на анти-османлиската коалиција заедно со Светата лига во која влегувале Австрија, Венеција и Полска. Целта на унијата била да се протерат Отоманците на југ по нивната неуспешна опсада на Виена во 1683 година. Вториот поход кон Крим започнал во 1689 година. Во овој поход учествувале околу 120.000 војници и 350 топови. кон нив се придружиле и околу 40.000 Козаци. И покрај големата армија, главно поради немањето на храна и вода, Русите биле принудени да се повлечат.

Походите претставувале изненадување за Отоманското Царство, главно бидејќи ги расипале османлиските планови за инвазија на Полска и Унгарија. Поради овој поход, Отоманците биле принудени да преместат значајни сили од Европа на исток, што во голема мера и помогнало на Лигата во нејзината борба против нив.

## Наводи

Категорија:Отоманското Царство во 17 век
Категорија:Судири во 1687 година
Категорија:Судири во 1689 година
Категорија:Европа во 1687 година
Категорија:Европа во 1689 година
Категорија:Руско-турски војни
Категорија:Кримско ханство
Категорија:Војни на Отоманското Царство
Категорија:Војни на Русија
Категорија:Битки во Големата турска војна
Вувузела

thumb|300px|Црвена пластична вувузела.
thumb|300px|Црно-жолта пругасто исшарана вувузела.

**Вувузелата** е еден вид на труба или рог, со должина од околу 65&nbsp;cm, која најчесто ја користат гледачите на фудбалските натпревари во Јужна Африка. Од тие причини вувузелата станала симбол на фудбалската игра во оваа земја. Вувузелата произведува монотон звук сличен на рикање на слонови.

Името на вувузелата најверојатно потекнува од зулу јазикот со значење „правење на вуву звук“, каде што *вуву* би било ономатопејски назив за звукот кој излегува од вувузелата. Друга можност е вуву да е сленг назив за туш, бидејќи на стадионите се користат голем број на вувузели кои ги „тушираат“ присутните со својот звук.

Користењето на вувузелите е контроверзно. За време на ФИФА Купот на конфедерации во фудбал 2009 година во Јужна Африка вувузелите станале карактеристичен декор на целиот настан (иако понекогаш се иритирачки за играчите) па ФИФА одлучила да го допушти користењето на вувузелите за време на Светското првенство 2010

Играчите, а посебно коментаторите, звукот на вувузелата го опишуваат како иритирачки и го споредуваат со „стампедо на бучни слонови“, со "заглушувачка наезда на скакулци", со "звук на кози пред колење", со "големо јато на бесни пчели"...

## Наводи



## Поврзано

* Макарапа
* Воздушна хорна

## Надворешни врски

* Promotional film for World Cup Mexico 86 - Mexican plastic trumpets are shown - YouTube 
* Vuvuzela sound measurements *South African Medical Journal*, април 2010. 

Категорија:Дувачки инструменти
Категорија:Светско првенство во фудбал 2010
Категорија:Зулу зборови и фрази
Категорија:Јужноафрикански музички инструменти
ЖС „Кадина Река“

**Железничката станица „Кадина Река“** — железничка станица во Република Македонија која се наоѓа на пругата Скопје - Велес, односно на меѓународниот железнички коридор 10 на линијата Скопје - Гевгелија - Солун. Таа е 5. станица и 8. постојка на овие пруги. Железничката станица Кадина Река е сместена непосредно на десниот брег на реката Вардар во Таорската Клисура, веднаш по утоката на Кадина Река во Вардар. Нејзината оддалеченост од главната станица во Скопје изнесува 30,2 километри. Станицата Кадина Река има функција на железничка раскрсница (разминувачница) и на неа се наоѓаат три електрифицирани колосеци. Во минатото сè до отворањето на стојалиштето Смесница во јуни 2010 година, Кадина Река како железничка станица била користена најповеќе од жителите на Смесница и околните блиски села во долното течение по долината на Кадина Река, а денес главни патници кои патуваат до оваа станица се рибари кои ловат риба во Вардар или планинари кои се искачуваат на планината Голешница, како и капачи кои одат на капење и излети на Кадина Река во летниот период. На железничката станица Кадина Река, сообраќаат и застануваат патничките возови кои одат за Велес, Гевгелија, Битола и Кочани.

## Возен ред

## Галерија

File:ЖС-Кадина-Река-планинари-Голешница.jpg|Група планинари на пат кон врвот Лисец на Голешница при слегување од воз на станицата Кадина Река
File:ZS-Kadina Reka.JPG|Патници чекаат воз на железничката станица „Кадина Река“
File:Железничкиот мост на Кадина Река.jpg|Железничкиот мост на Кадина Река блиску до вливот во Вардар и селото Смесница
File:Тунел пред Кадина Река.jpg|Тунелот непосредно пред станицата во северен правец кон Скопје и Зелениково


## Наводи

Крива Река
Културни периоди на Перу

мини|Главни култури во Перу во доцното керамичко раздобје (1000–1400)

Ова е табела каде се прикажани **културните периоди на [[Перу]]** низ историјата. Оваа табела е развиена од страна на Едвард Ланинг и се користи од некои археолози за проучивање на старите андски цивилизации во регионот. Постои и алтернативна хронологија развиена од Луис Лумбрерас. Во првата табела не е вметната цивилизацијата Норте Чико бидејќи не била откриена во периодот кога се изработила истата.

## Периоди

Алтернативна хронологија дава Луис Лумбрерас:

## Поврзано
*Стари цивилизации во Перу

## Користена литература
Edward P. Lanning, 1967 Peru Before the Incas. Prentice Hall, Englewood Cliffs, N.J., ISBN 0-13-661595-3

Категорија:Историја на Перу
Категорија:Претколумбовски култури
Категорија:Претколумбовска Америка
Категорија:Историја на Јужна Америка
Категорија:Андски цивилизации
Голема северна војна

**Големата северна војна** се водела помеѓу Шведска и Отоманското Царство од една страна и Данска, Русија и Полско-литванската Државна Заедница од друга страна. Војната започнала во 1699 година а завршила во 1721 година со потпишување на шведско-руски договор. Крајот на војната го означува крајот на доминацијата на Шведска во регионот и значително територијално проширување на Русија на Балтикот.

## Наводи


Категорија:Судири во 18 век
Категорија:Војни на Данска
Категорија:Војни на Полска
Категорија:Војни на Прусија
Категорија:Војни на Отоманското Царство
Категорија:Војни на Русија
Категорија:Војни на Саксонија
Категорија:Војни на Шведска
Категорија:Војни на Норвешка
Категорија:Историја на Полска (1569–1795)
Категорија:Полско-шведски односи
Категорија:Шведска во 18 век
Категорија:Данска во 18 век
Руско-турска војна (1710-1711)

**Руско-турската војна** (1710–1711), позната и како **Прутска војна**, се водела во периодот од 1710-1711 година помеѓу Отоманското Царство и Русија. Таа претходела на поразот на Шведска од т.н. Голема северна војна. Шведска започнала да влијае врз големите везири на Османлиите и наводната застрашеност на нејзините територии од страна на Руската Империја.

## Заднина

По потпишувањето на Цариградскиот мировен договор  во 1700 година, во османлиската престолнина бил испратен принцот Димитриј Голицин за да ги убеди на властите да им овозможат на руските бродови да пловат слободно во Црно Море. Преговорите не успеале па принцот изјавил дека Османлиите се далеку непријателски расположени кон Руската Империја и дека се подготвени да влезат во нов конфликт. Во исто време Русија војувала со Шведска, а Петар Велики не сакал земјата да ја вовлекува во нова голема војна. За таа цел во 1701 година го испратил Петар Толстој во дворот на султанот Мустафа II. Тој морал да ја дознае политичката, воената, административната и економската состојба во земјата. Таму тој разбрал дека главен противник на Русија е кримскиот хан Девлет II, кој настојувал за нова војна со Русија. Во 1703 година починал Мустафа II а на негово место застанал неговиот брат Ахмед III.

По поразот на шведската војска во битката на Полтава во 1709, шведскиот крал Карл XII побегнал на османлиска земја. Таму тој ги убедувал на властите за започнување на војна со Русија, а везирот Нуман Корпулу исто така бил против водење на мирољубива политика со Русија. Поради притисокот од големиот везир, Шведска и Крим Османлиите објавиле војна на Руската Империја во 1710 година.

## Тек

Војната била објавена на 19 март 1711 година. Петар Велики објавил света војна против исламот. Силите на Русите се доближиле до реката Прут. Нивната војска броела околу 40.000 војници. Во август истата година тие биле пресретнати од османлиската војска која броела околу 200.000 војници. Петар Велики започнал преговори со Отоманците, кога увидел дека ќе биде поразен. Тој сакал да прибалтикот го врати на Шведска без престолнината Санкт Петербург, Станислав Лешчињски да остане на полскиот престол, Азов да биде вратен и како краен услов сакал својата војска да не биде допрена.

## Мировен договор

Така на 21 јули 1711 година бил склучен Прутски мировен договор според кој Русија ги вратиле териториите околу Азовско Море, заедно со градот Таганрог. Освен тоа, неколку руски тврдини требало да бидат разрушени, а рускиот цар ветил дека нема да се меша во работите со Полско-литванската Државна Заедница. Шведска се разлутила поради прифаќањето на Османлиите. Во следните две години Шведска повторно се обидувала да ја турне Отоманското Царство во војна со Русија.

## Наводи

Категорија:Судири во 1710 година
Категорија:Судири во 1711 година
Категорија:Европа во 1710 година
Категорија:Европа во 1711 година
Категорија:Руско-турски војни
Категорија:Отоманското Царство во 18 век
Категорија:Војни на Молдавија
Категорија:Војни на Влашка
Ендотоксин

**Ендотоксините** се токсини кои се создаваат од грамнегативни бактерии и одредени грампозитивни бактерии. За разлика од егзотоксините, ендотоксините се секретираат само кога бактериската клетка се лизира или за време на делбата на клетката.

## Липополисахариди и други ендотоксини

Прототипни примери на ендотоксини се липополисахаридите (ЛПС) или липо-олиго-сахаридите (ЛОС) од надворешната обвивка на различните грамнегативни бактерии. Тие имаат голема улога во инфективноста на овие бактерии. Поимот ЛПС често се користи како синоним на ендотоксин поради неговото историско откривање.

## Наводи

Категорија:Микробиологија
Руско-турска војна (1735-1739)

**Руско-турската војна** (1735–1739) се одвила помеѓу Руската Империја и Османлиското Царство. Како една од најголемите причини за започнувањето на оваа војна е постојаните напади на кримските Татари во Украина во 1735 година и воениот поход на Кримското ханство во Кавказ, како и противречностите околу војната за полското наследство во 1733-1735 година.

## Руска дипломатија пред војната

Пред започнувањето на војната, Русија усоеала да склучи мировен договор со Персија со кое и ја вратила целата територија која била зазедена по Руско-персиската војна. Освен тоа Русија обезбедила поддршка за полскиот престолонаследник Август III кој во 1734 година седнал на престолот наспроти францискиот кандидат кој бил со османлиска поддршка. Претходно во 1726 година Русија и Австрија стапиле во сојуз.

## Текот на војната

Формалниот повод за објава на војната била постојаните напади на Кримските Татари во Украина кон крајот на 1735 година и воениот поход на кримскиот кан во Кавказ во 1736 година. Претходно, русите потпишале договор со Персија, со кој им биле вратени териториите на Персија кои Русија ги зазела по Руско-персиската војна (1722-1723). Русите по ова започнале акција за заземање на Крим и Азов. На 20 мај 1736 година руските сили кои броеле околу 60.000 војници завладеале со Перекоп. Во исто време во регионот избила епидемија која ги принудила на Русите да се повлечат.

Од друга страна пак, руската војска со помош на 28.000 војници на 19 јуни го освоиле Азов во 1737 паднал и Очаков. Во 1737 година во војната влегла и Австрија, но претрпела порази од Османлиското Царство. Војната завршила со потпишување на мировен договор во Bелград.

## Мировен договор

Во последната година од војната во 1739 година руската армија повторно го поминала Дњепар и ги поразила османлиските сили заземајќи три тврдини. Од друга страна пак Австрија доживеала пораз во Битката кај Грочка. Во следните денови бил потпишан Белградски договор по кој Австрија се повлекла од војната, а поради страв од шведска инвазија и Русија била принудена да преговара потпишувајќи го Нишкиот договор.

Според Белградскиот мировен договор, кој бил потпишан на 18 септември 1739 година, Австрија била потиснета од Балканот. Така Белград и Шабац со цела Србија до Сава и Дунав, Влашка и дел од Босна биле повторно дадени на Османлиите. Австрија го задржала Банат но морала да ги сруши сите тврдини кои ги изградила во текот на владеењето на овие земји по Пожаревачкиот договор.

Според Нишкиот договор кој бил потпишан на 29 септември 1739 година, Русија се откажала од сите права над Крим и Молдавија.

## Наводи


Категорија:Судири во 1736 година
Категорија:Судири во 1737 година
Категорија:Судири во 1738 година
Категорија:Судири во 1739 година
Категорија:Европа во 1736 година
Категорија:Европа во 1737 година
Категорија:Европа во 1738 година
Категорија:Европа во 1739 година
Категорија:Руско-турски војни
Категорија:Отоманското Царство во 18 век
Категорија:Кримско ханство
Солунски конгрес од 1905 (појаснување)

**Солунски конгрес од 1905** година се однесува на два посебни конгреса одржави во тој период, и тоа:

*Солунски конгрес од јуни 1905
*Солунски конгрес од август 1905
Серски конгрес

**Серскиот конгрес** на Серскиот револуционерен округ е последен конгрес од низата конгреси на Македонската револуционерна организација по Илинденското востание па сè до свикувањеото на општиот Рилски конгрес.

## Собир
 
Конгресот започнал со работа на 29 јули 1905 година во месноста *Белемето*, во Пирин и траел околу 8 дена.

На него присуствувале 25-30 делегати, а меѓу нив поистакнати биле: Јане Сандански, Стојо Хаџиев, Ѓорѓи Скрижовски, Лазар Томов, Тодор Поп Антов и други. Покрај нив присуствувале и неколку гости .

## Работа

Конгресот посебно се посветил на разгледување на извештаите на делегатите за положбата на Организацијата и населението.

Било заклучено дека организациската мрежа која била заслабена е повторно зацврстена, разврзана е интезивна дејност, духот на населението е бодро, а целото револуционерно движење станало поцврсто.

Конгресот дисутирал и за раководството, а за војводи биле избрани Јане Сандански - Мелничко, Таската Врански - Серско, Скрижовски - Разлошко, П. Милев за Неврокоп, Дедо Илија Крчовалијата и Хаџиев за Демихисарско и Ичко Бојчев за Горноџумајско .

Дополнително кон тоа бил направен избор за учители по селата и градовите, да се засили агитацијата меѓу другите националности и да се засили просветната дејност.

Било посветено внимание и на економските прашања, а меѓу другото било решено да се присилуваат чифликсајбиите да ги продават своите чифлизи, селаните да ги откупуваат и на тој начин да се ослободаат од чифлигарските односи ии да си ја повратат земјата .

Во однос на Империјата било решено да се бојкотираат нејзините финансиски мерки како што е собирањето на десетокот.

На крајот на својата работа делегатите избрале претставници  за општиот конгрес на Организацијата.

## Извори


## Литература

* Историја на македонскиот народ, книга втора, издава нип Нова Македонија - заедница за издавачка дејност, книги, периодика и публицистика - Скопје, Скопје, 1969 година
* Документи за борбата на македонскиот народ за самостојност и за национална држава, том еден, Униврзитет Кирил и Методиј - Факултет за филозофско - историски науки, Скопје, 1981
* Христо Силянов, "Освободителнитѣ борби на Македония", том II Следъ Илинденското възстание, Издателство на Илинденската организация, София, 1943. 

Категорија:Конгреси на Македонската револуционерна организација
Битка кај Кизил Тепе

**Битката кај Кизил Тепе** се одвила на 25 јуни 1877 година помеѓу силите на Руската Империја и Отоманското Царство. Битката е дел од Руско-турската војна од 1877-1878 година. Во битката, Османлиите издвојувале победа.

Категорија:Битки во Руско-турската војна (1877–1878)
Категорија:Опсади на Русија
Категорија:Опсади на Отоманското Царство
Категорија:Битки на Отоманското Царство
Категорија:Отоманското Царство во 19 век
Категорија:Судири во 1877 година
Категорија:Европа во 1877 година
Prototype (видеоигра)

***Prototype*** (македонски: *Прототип*) — акционо-авантуристичка видеоигра изработена од *[[Radical Entertainment]]* и издадена од *[[Activision]]*. Играта е пуштена во продажба во Северна Америка на 9 јуни 2009, во југозападните делови на Северна Америка и во Океанија на 10 јуни, и во Европа на 12 јуни.

Дејството во играта се одвива во градот Њујорк, каде што вирусна чума се шири низ Менхетн. Тие што биле заразени мутирале во страшни чудовишта. американските морнарички пешадијци, под управување на организацијата Блеквоч (*Blackwatch*), која се занимава со „црни операции“ (*black ops*), има задача да ја стабилизира ситуацијата. Во центарот на случувањата е протагонистот, Алекс Мерсер, човек со способност за метаморфоза без сеќавања за неговото минато. Алекс има способност да впива други личности, односно да ја презема нивната биомаса, спомени, искуства и физички изгледи. Паралелно со приказната на играта, играчот може да игра и во отворен свет, слободно шетајќи се низ Менхетн.

Многумина ја споредуваат оваа игра со *[[Infamous (видеоигра)|Infamous]]*, која била издадена еден месец претходно од Sucker Punch Productions, во која има суперхерој што развива моќи во отворен свет.

## Наводи

## Надворешни врски
* 

Категорија:Видеоигри од 2009 година
Категорија:Игри на Activision
Категорија:Игри на Sierra Entertainment
Категорија:Акциско-авантуристички игри
Категорија:Научнофанатастични видеоигри
Категорија:Хорор видеоигри
Категорија:Нелинеарни видеоигри
Категорија:Видеоигри со отворен свет
Категорија:Видеоигри со суперхерои
Категорија:Видеоигри од Канада
Категорија:Видеоигри што се одвиваат во САД
Категорија:Игри за PlayStation 3
Категорија:Игри за Windows
Категорија:Игри за Xbox 360
Категорија:Научнофантастични видеоигри
Окрузи во Унгарија

**[[Унгарија]]** административно е поделена на 20 региони од кои 19 се **[[округ|окрузи]]** (на унгарски: *megyék*, еднина: *megye*), а другата административна единица е главниот град (*főváros*): Будимпешта. Понатаму е поделена на 173 подрегиони (*kistérségek*), со Будимпешта како посебен подрегион.

## Поделба

Постојат 23 града кои управуваат со округот (*megyei jogú városok*, singular: *megyei jogú város*), понекогаш нарекувани и урбани окрузи. Локалните власти на овие градови имаат проширени надлежности, но тие не се независни територијални единици.

центар|600п|Окрузите во Унгарија.





Постојат уште 5 града кои можат да управуваат со округот во кој се наоѓаат. Тоа се:

* Ерд (Пешта)
* Дунаујварош (Фејер)
* Ходмезевашархељ (Чонград)
* Наѓканижа (Зала)
* Шопрон (Ѓор-Мошон-Шопрон)

## Поврзано

* Региони на Унгарија
* Подрегиони на Унгарија


Категорија:Административна поделба на Унгарија
Категорија:Првостепени административни единици на земјите
Категорија:Списоци на административни единици на земјите
Бач-Кишкун

**Бач-Кишкун** (на унгарски: *Bács-Kiskun*) е еден од 19-те окрузи (*megye*) на Република Унгарија. Се наоѓа во централниот-долен дел на државата. Најјужните делови на округот зафаќаат дел од историската област Бачка, од која поголем дел денеска се наоѓа во Војводина, Република Србија. Административен центар на округот е градот Кечкемет.

## Наводи

## Надворешни врски
* Официјално мрежно место на англиски, унгарски, германски и француски
* Информации на англиски, унгарски и германски


Категорија:Окрузи во Унгарија
Руско-турска војна (1787-1792)

**Руско-турската војна** (1787–1792) претставува неуспешен обид на Османлиското Царство да си ги врати териториите кои ги загубила по Руско-турската војна од 1774 година од Руската Империја.

Во пролетта на 1787 година, Катерина Велика направила триумфална поворка во Крим заедно со светиот римски цар Јозеф II. Овие настани во Цариград биле прифатени како непочитување на Кучуккајнарџискиот договор, а британските и француските амбасадори дале поддршка на Османлиите.

Така во 1788 година, Османлиите објавиле војна на Русија а рускиот амбасадор во османлиската престолнина бил затворен. Сепак Османлиите не биле подготвени за војна, а од друга страна пак Австрија и Русија како сојузници биле пресилни за Османлиското Царство.

Во исто време започнала и Австриско-турската војна каде Османлиите го зазеле Банат. Во Молдавија, Петар Румјаницев им нанел пораз на Османлиите. Следувале порази кај Пчеков, Јеш и Хотин. Според некои извори, кога султанот Абдул Хамид I разбрал за воените порази, тој добил срцев удар и починал.

Војната завршила со потпишување на Јашкиот мировен договор на 9 јануари 1792 година. Според него, Крим и Очаков биле присоединети кон Русија, а границата помеѓу двете земји се поместила до реката Днестер. цОсвен тоа, Османлиите се откажале од Грузија.

Категорија:Судири во 1787 година
Категорија:Конфликти во 1788 година
Категорија:Судири во 1789 година
Категорија:Судири во 1790 година
Категорија:Судири во 1791 година
Категорија:Судири во 1792 година
Категорија:Европа во 1787 година
Категорија:Европа во 1788 година
Категорија:Европа во 1789 година
Категорија:Европа во 1790 година
Категорија:Европа во 1791 година
Категорија:Европа во 1792 година
Категорија:Руско-турски војни
Категорија:Отоманското Царство во 18 век
Категорија:Кримско ханство
Колиметрија

**Колиметрија** е микробиолошка лабораториска метода која се користи за одредување на присуството на колиформи бактерии во вода. Методата се состои од три фази: претпоставувачка, потврдна и завршна фаза. Колиметријата се потпира на некои од одликите на колиформните бактерии: тоа се сите аеробни и факултативно анаеробни, грамнегативни, аспорогени, стапчести бактерии кои ја ферментираат лактозата, при што произведуваат гас и киселина за време од 48 часа при 35° С.

Резултатите од колиметријата се изразуваат во форма на најверојатен број (Most Probable Number, MPN) на присутните организми. Овој број кој се одредува од некои формули на веројатност е проценка на просечната густина на колиформи во земениот примерок на вода. Утврдувањето на густината на колиформите дава најдобра проценка за делотворноста на процесот на третирање на водата и санитарниот квалитет на нетретираната вода.

Прецизноста на секој тест зависи од бројот на искористени епрувети. Колиметрискиот тест дава најдобри информации кога најголемиот примерок со инокулум не произведува гас во сите или во повеќето од епруветите. Густината на бактериите може да се процени со формула или од табела користејќи го бројот на позитивни епрувети во повеќе разредувања.

Категорија:Микробиологија
Кечкемет

**Кечкемет** (на унгарски: *Kecskemét*) — град во Централна Унгарија, административен центар на округот Бач-Кишкун. Населението му е околу 108 000 луѓе, што го рангира на 8-то место по население во земјата (според податотците од 1996 година).

Кечкемет претставува стојалиште на железничката линија од Будимпешта за Сегед. Непосредно кај градот поминува товарна линија која го поврзува Кечкемет со главниот град на државата Будимпешта, како и со големиот регионален град Сегед, односно со српската граница.

## Надворешни врски

* Официјална страница
* Локална карта на градот 
* Галарија на слики
* http://www.kecskemet.com/kecskemet/history.html 

Категорија:Градови во Унгарија
Категорија:Населени места основани во 9 век
Категорија:Бач-Кишкун
Битка кај Шипка (1877)

**Битките на Шипка** се однесуваат на четирите битки кои се воделе помеѓу силите на Руската Империја и Отоманското Царство. Битките се дел од Руско-турската војна од 1877-1878 година.

## Тек

Една од најголемите битки во војната се одвила на врвот Шипка. Првата битка траела во периодот од 17 до 19 јули 1877 година во која руските сили воспоставиле контрола над областа која била важна за врските меѓу Северна и Јужна Бугарија. По заземањето на преминот руските војници зазеле заштитни позиции. Генерал Дарожински располагал со околу 5.000 лица распоредени на три позиции: на врв Свети Никола, на централниот рид и просторот помеѓу овие две точки. Во времето на втората битка руските војници вклучувајќи и голем број бугарски доброволни чети успеале да го сопрат нападот на османлиските сили во обид да го отворат патот кон градот Плевен.

Во август 1877 година Сулејман Паша добил засилување од Албанија и со сила од околу 30.000 војници и 48 топови се упатил кон Шипка. На 19 август генералот Столетов видел дека целиот корпус на Сулејман паша е околу Шипка и дека неговите сили се огромни наспроти 5,500 бугарски сили со 27 топови и 36-иот руски орловски пешадиски полк. На 21 август утрото војниците на Реџеп паша започнале напад против позициите на врвот Свети Никола но Османлиите не забележиле успех . На 22 август Османлиите ја поместиле артилеријата на повисока точка но и овој напад бил одбиен.

Решителната борба започнала на 23 август кога Османлиите ги нападнале сите руски позиции а главниот удар повторно бил насочен кон Свети Никола. Во оваа борба порад слабо вооружување бугарските сили започнале да фрлаат камења па дури и мртвите тела на своите бранители. Во последен момент пристигнала помош од 27,000 војници по кое Шипка била одбранета. Неколку недели подоцна, Сулејман паша направил уште еден обид за заземање на областа но доживеал голем неуспех.

На 13 септември Сулејман паша започнал бомбардирање на руските позиции кои траеле до 17 септември кога Сулејман паша презел фронтален напад против врвот Свети Никола но и покрај почетниот успех морал повторно да се повлече. По ова следувала зимата каде областа била претворена во тврдина за да се оневозможи османлиска офанзива кон Северна Бугарија по кое бил отворен патот на руската армија кон Истанбул.

Категорија:Битки во Руско-турската војна (1877–1878)
Категорија:Битки на Отоманското Царство
Категорија:Битки на Русија
Категорија:Отоманското Царство во 19 век
Категорија:Судири во 1877 година
Категорија:Европа во 1877 година
Категорија:Судири во 1878 година
Категорија:Европа во 1878 година
Категорија:Бугарија во 19 век
Категорија:Стара Планина
Битка кај Пловдив (1878)

**Битката кај Пловдив ** се одвила на 16 јануари 1878 година помеѓу силите на Руската Империја и Отоманското Царство. Битката е дел од Руско-турската војна од 1877-1878 година. Оваа битка претставувала обид на Османлиите да го забават руското напредување кон Едрене, по зазимањето на Софија.

Категорија:Битки во Руско-турската војна (1877–1878)
Категорија:Битки на Отоманското Царство
Категорија:Отоманското Царство во 19 век
Категорија:Судири во 1878 година
Категорија:Европа во 1878 година
Категорија:Историја на Пловдив
Категорија:Бугарија во 19 век
Барања (округ)

Барања (на унгарски: *Baranya*) е една од 19-те окрузи,(*megye*) на Република Унгарија. Се наоѓа во историско-геофрафскиот регион со исто име Барања во јужниот дел на унгарската држава. Административен център на областа Барања е градот Печ.

## Население

Во 2001, бројот на населението во Барања изнесувал 407,448 луѓе вклучувајќи:
 
* Унгарци = 375,611 (92.19%)
* Германци = 22,720 (5.58%)
* Роми = 10,623 (2.61%)
* Хрвати = 7,294 (1.79%)
* други.

## Галерија

Податотека:Mecseknádasd - Palace.jpg|Палатта Мексекндасд.
Податотека:Szentegát - Biedermann-Palace.jpg|Сентагат - Биедерман платата од горе.
Податотека:Mecsek magyaro 1.jpg|Максек планините, во северниот дел на округот.
Податотека:Hills in baranya county, hungary.jpg|Ридови во северозападниот дел.


## Наводи


Категорија:Окрузи во Унгарија
Категорија:Барања
Категорија:Историја на Барања
Ана Даласина

**Ана Даласина** — византиската благородничка која се искачила на позицијата на царицата-мајка за време на владеењето на нејзиниот син Алексиј I Комнин.

Ана била ќерка на Алексиј Харон, царскиот офицер од Италија, и ќерката на Адријана Даласина. Со оглед на тоа што семејството на нејзината мајка било попознато таа го задржала презимето на мајка си во текот на сиот свој живот.

Била омажена за Јован Комнин, чиј брат Исак Комнин станал цар во 1057 година.

Нејзиниот помал син Алексиј I Комнин се искачи на престолот, откако превратностите на политиката. Алексиј  е за многу години под силно влијание на нејзиниот Високопреосвештенство grise. Таа е опишана како мудар и неизмерно можност политичар и дејствуваше како регент за време на отсуство на нејзиниот син.

По пристапува кон престолот, Алексиј крунисан неговата мајка, *Царица Августа*, титула која најчесто ја имала сопругата на царот - во овој случај Ирина Дукина.

Ана Даласина била делотворен управник на царството за време на долгите отсуства на Алексиј во текот на воените походи. Таа била постојано во судир со нејзината снаа Ирина и ја презела целосната одговорност за воспитувањето и образованието на нејзината внука Ана Комнина.

## Надворешни врски
* Anna Dalassene biography by Lynda Garland
* Anna Dalassene Poem  by Constantine P. Cavafy

Категорија:Византиски царици
Категорија:Луѓе од Цариград
Категорија:Родени во 1025 година
Категорија:Починати во 1102 година
Категорија:Комнини
Категорија:Починати во непозната година
Бекеш

Округот **Бекеш** (на унгарски: *Békés megye*) e еден од 19-те окрузи на Унгарија сместен во југоисточниот дел на земјата, односно во регионот голема јужна котлина.

Округот Бекеш своите граници ги дели со Романија и унгарските окрузи Чонград, Јас-Наѓкун-Солнок и Хајду-Бихар. Површината на округот изнесува 5.631,05 км2, а седиште и административен центар на округот е градот Бекешчаба.

## Географија

Округот Бекеш се наоѓа во рамничарскиот дел на Панонската низина и како таков има доста квалитетно обработливо земјиште, погодно за земјоделство. Просечно во областа паѓа околу 645&nbsp;mm дожд. Една петтина од произведувањето на гас во Унгарија потекнува од Бекеш.

Реки кои се наоѓаат во округот се:

* Киреш
* Муреш
* Береѓо
* Сараз-ер
* Хортобаѓ-Береѓо
250п|мини|Реката Киреш

## Население

Округот, според пописот од 2008 година, има вкупно 376.657 граѓани. Повеќе од 60% од граѓаните во округот живеат во градовите. Освен мнозинството Унгарци, во округот живеат уште и:

* Словаци - 7.000
* Роми - 5.000
* Романци - 4.000
* Германци - 1.500
* Срби - 400

## Наводи

## Надворешни врски

* Официјална страна
* A Туристички водич 
* Врски на округот
* За регионот
* Официјална страна на Бекешчаба
* Официјалната страна на бањата Ѓуле 

Категорија:Окрузи во Унгарија